לינקולן פייננשל פילד

לינקולן פייננשל פילד (באנגלית: Lincoln Financial Field) הוא אצטדיון פוטבול בפילדלפיה, פנסילבניה, ארצות הברית. האצטדיון נפתח בשנת 2003, והוא מכיל 67,594 מושבים. הבעלות על האצטדיון שייכת לעיריית פילדלפיה, אם כי הוא מופעל על ידי קבוצת הפוטבול פילדלפיה איגלס מליגת ה-NFL, שמארחת בו את משחקי הבית שלה. האצטדיון אירח בעבר מספר משחקי כדורגל, והוא אחד מהאצטדיונים שאירחו את מונדיאל 2026. היסטוריה בניית האצטדיון החלה במאי 2001 והוא נבנה במטרה להחליף את אצטדיון הווטרנים בפילדלפיה שנבנה בשנת 1971. מיקום האצטדיון הוא במתחם הספורט של דרום פילדלפיה. בו נמצאים גם האקספניטי מובייל ארנה אולמן הביתי של קבוצת הכדורסל פילדלפיה 76' וקבוצת ההוקי קרח פילדלפיה פליירס, וכן הסיטיזנס בנק פארק אצטדיונה הביתי של קבוצת הבייסבול פילדלפיה פיליז. ביוני 2002 תוך כדי תהליך הבנייה פורסם שקבוצת לינקולן פייננשל, חברת מימון וביטוח, רכשה את זכויות שם האצטדיון למשך 21 שנים כששילמה סכום כולל של 139.6 מיליון דולר. בנוסף לחוזה החסות עם קבוצת לינקולן פייננשל, עיריית פילדלפיה השקיעה 188 מיליון דולר בהקמת האצטדיון והיא מחזיקה בבעלות על המגרש, כשחוזה חכירה נחתם עם קבוצת הפוטבול פילדלפיה איגלס מליגת ה-NFL והיא המפעילה הבלעדית שלו. כשגם קבוצת הפוטבול של אוניברסיטת טמפל מארחת את משחקיה באצטדיון. האצטדיון, שעלות הבנייה שלו הייתה 512 מיליון דולר נפתח רשמית ב-3 באוגוסט 2003. עם משחק כדורגל ידידותי בין מנצ'סטר יונייטד לברצלונה. המשחק הראשון של האיגלס באצטדיון החדש נערך ב-22 באוגוסט 2003, משחק טרום עונה נגד ניו אינגלנד פטריוטס, בו הפסידה הקבוצה הביתית 12–24. בספטמבר של אותה שנה אירח האצטדיון מספר משחקים במסגרת גביע העולם בכדורגל נשים. בין השנים 2013 ל-2015, שופץ האצטדיון ועבר מודרניזציה, והקיבולת שלו הוגדלה ב-1,600 מושבים. ב-16 ביוני 2022 הוכרז שהאצטדיון יהיה אחד מ-16 האצטדיונים שיארחו את מונדיאל 2026. כדורגל התכלית המרכזית של האצטדיון היא אירוח משחקי פוטבול אך האצטדיון מארח גם לא מעט משחקי כדורגל. כשאירוע הפתיחה של האצטדיון שנערך ב-3 באוגוסט 2003 הפגיש למשחק ידידות את ברצלונה ומנצ'סטר יונייטד. ובספטמבר 2003 כחודש לאחר שנפתח, אירח האצטדיון מספר משחקים במסגרת גביע העולם בכדורגל נשים, כמו כן האצטדיון אירח במהלך השנים מספר משחקי ראווה בין מועדונים מרחבי העולם, וכן מספר משחקים של פילדלפיה יוניון המקומית. האצטדיון אירח משחקים בינלאומיים רשמיים כולל טורנירי נבחרות, כאשר נערכו בו משחקים במסגרת גביע הזהב ב-2009, 2017, 2019 וכן גמר גביע הזהב 2015. בשנת 2016 במסגרת המהודרה המיוחדת של הקופה אמריקה לציון 100 שנה לטורניר, אירח האצטדיון מספר משחקים במסגרת שלב הבתים. ביוני 2022 הוכרז שהאצטדיון יהיה אחד מ-16 האצטדיונים שיארחו את מונדיאל 2026. כמו כן האצטדיון אירח מספר משחקים שנערכו במסגרת גביע העולם למועדונים 2025. גברים נבחרות מועדונים גביע העולם למועדונים 2025 לינקולן פייננשל פילד אירח שמונה משחקים במסגרת גביע העולם למועדונים 2025, שישה בשלב הבתים, משחק אחד בשמינית הגמר ומשחק אחד ברבע הגמר. מונדיאל 2026 לינקולן פייננשל פילד הוא אחד מ-11 אצטדיונים בארצות הברית ו-16 אצטדיונים בסך הכול שאירחו את מונדיאל 2026, והוא אירח שישה משחקים, חמישה בשלב הבתים של הטורניר ואחד בשלב שמינית הגמר. נשים גביע העולם לנשים 2003 זמן קצר לאחר פתיחתו, אירח האצטדיון מספר משחקים במסגרת גביע העולם לנשים 2003. נבחרת ארצות הברית נכון ל-29 באוגוסט 2019 נבחרת הנשים של ארצות הברית בכדורגל שיחקה ארבעה משחקים בפילדלפיה. המשחק הראשון היה נגד ניגריה ב-25 בספטמבר 2003 במהלך מונדיאל הנשים. אירועים נוספים ספורט בשל מיקומו הגאוגרפי האצטדיון משמש לעיתים קרובות כמארח משחק הצבא-צי , משחק המתקיים מאז 1890 בו מתחרות קבוצות הפוטבול של האקדמיה הצבאית של צבא ארצות הברית הממוקמת בניו יורק והאקדמיה הימית של צבא ארצות הברית הממוקמת באנאפוליס, מרילנד. האצטדיון אירח מספר פעמים את אליפות המכללות בלקרוס, כשהתחרות התקיימה בו בשנים 2005, 2006, 2013, 2015, 2016, 2019, 2023 ו- 2024. בשנת 2020 האירוע היה אמור להתקיים גם כן בפילדלפיה אך בוטל בעקבות מגפת הקורנה. ב-23 בפברואר 2019 אירח האצטדיון משחק הוקי קרח כחלק מסדרת משחקי הוקי קרח שמתקיימים בחוץ, הנערכים במסגרת העונה הסדירה, בו ניצחה פילדלפיה פליירס המקומית 4–3 את פיטסבורג פינגווינס. באפריל 2024 אירח האצטדיון את הרסלמניה 40. מוזיקה ובידור ברוס ספרינגסטין היה הראשון להופיע באצטדיון. כאשר שלוש הופעות סולד אאוט שלו התקיימו באצטדיון כשבוע לאחר פתיחתו ב-8, 9 ו-11 באוגוסט 2003. להלן רשימת הופעות שהתקיימו באצטדיון: קישורים חיצוניים אתר האינטרנט הרשמי של לינקולן פייננשל פילד לינקולן פייננשל פילד, באתר טמפל אוולס לינקולן פייננשל פילד, באתר stadiumsofprofootball.com לינקולן פיננשל פילד, באתר football.ballparks.com לינקולן פיננשל פילד, באתר stadiumdb.com גלריית תמונות, באתר stadionwelt.de הערות שוליים